смешки за Интелигентни
Някаква мацка я качвам от Централна гара. Тя ме пита:
- Може ли до Халите? Колко ще ми излезе?
Аз ѝ казвам:
- Сигурно,около 2 лева!
- Ама аз имам точно 2 лева, да не излезе повече, че няма да мога да ви платя! - предупреждава ме жената.
Питам я:
- Тогава, защо се качвате на такси, щом нямате пари? Сега, ако ни хване задръстване и сметката стане примерно 2.40, какво ще правите?
А тя ми отговаря небрежно:
- Тогава… ще се наложи да ви посвиря...
- На какво ще ми свирите? - я питам.
- А ми… на кавала! - казва тя и свежда глава.
Гледам я, интелигентна жена ми изглежда, не ѝ отива такива неща да говори, но ми стана любопитно и реших да я закарам. И наистина на Лъвов мост такова задръстване ни хвана – пожарни, линейки… Стигаме на Халите, а сметката е 2.80...
Викам ѝ:
- И сега какво правим?
- Ще ви посвиря! - казва тя.
Отваря чантата си и вади отвътре един кавал. Сглобява го, изсвири ми една родопска мелодия, сгъна го, каза ми:
- "Благодаря ви и приятен ден!"
И си изчезна.